བསྟན་པའི་མངའ་བདག་མཁས་གྲུབ་ཐམས་ཅད་མཁྱེན་པ་དགེ་ལེགས་
དཔལ་བཟང་པོའི་ཞལ་ལས་བྱུང་བའི་རྒྱུད་ཀྱི་ཟིན་བྲིས་བཞུགས་སོ།
༄༅། །འདིར་དཔལ་གསང་བ་འདུས་པའི་རྒྱུད་ཀྱི་དོན་བཤད་པ་ལ་བཞི། མཚན་
གྱི་དོན། འགྱུར་གྱི་ཕྱག །གཞུང་དངོས། མཇུག་གི་དོན་ནོ། །དང་པོ་ནི། རྒྱ་གར་ཞེས་སོགས་
སོ། །གཉིས་པ་ནི། དཔལ་རྡོ་རྗེ་སེམས་དཔའ་ཞེས་སོགས་སོ། །གསུམ་པ་ལ་གཉིས། ལེའུ་དང་
པོས་རྒྱུད་དོན་མདོར་བསྟན་དང་། དོན་དེ་ལྷག་མ་བཅུ་དྲུག་གིས་རྒྱས་པར་བཤད་པའོ། །དང་པོ་ལ་
གསུམ། ལེའུ་ཡི་གཞུང་བཤད་པ། ལེའུ་ཡི་མཚན་དོན། ལེའུ་དེ་བཤད་ཟིན་པར་བསྟན་པའོ། །དང་
པོ་ལ་གསུམ། གླེང་གཞི་དང་དཀྱིལ་འཁོར་གྱི་རིམ་པ་གཉིས་ཀྱི་ལམ་བཤད་པ། ལམ་གཉིས་ཀྱང་
སྔོན་དུ་དབང་བསྐུར་བ་ལ་བཤད་དགོས་པར་བསྟན་པ། བཤད་པའི་དོན་རྣམས་ལམ་གྱི་རིམ་པར་
སྒྲིག་པའོ། །དང་པོ་ལ་བཞི། གླེང་གཞི་ཕུན་སུམ་ཚོགས་པས་རྒྱུད་ཀྱི་དོན་ཀུན་བསྟན་པ། གཟུངས་
དཀྱིལ་གྱིས་བདེ་བ་ཆེན་པོ་ལམ་འདིའི་གནད་དུ་བསྟན་པ། བསྡུས་དཀྱིལ་གྱིས་རྟེན་དང་བརྟེན་
པའི་དཀྱིལ་འཁོར་གཉིས་ཀྱི་རིམ་པ་གཉིས་བསྟན་པ། དོན་དེ་རྣམས་ལ་ཆེད་དུ་བརྗོད་པ་བྱ་ཚུལ་
ལོ། །དང་པོ་ལ་གཉིས། སྟོན་པ་དང་དུས་དང་གནས་ཕུན་སུམ་ཚོགས་པ་ཚུལ་བཞིར་བཤད་པ།
འཁོར་ཕུན་སུམ་ཚོགས་པ་དྲང་བ་དང་ངེས་པའི་དོན་དུ་བཤད་པའོ། །དང་པོ་ལ་བཞི། ཡི་གེའི་དོན་
དང་། སྤྱིའི་དོན་དང་། སྦས་པའི་དོན་དང་། མཐར་ཐུག་གི་དོན་དུ་བཤད་པའོ། །དང་པོ་ལ་གཉིས།
སྡུད་པ་པོས་གསུང་ཚུལ། ཡི་གེའི་དོན་བཤད་པ་དངོས་སོ། །དང་པོ་འགྲེལ་པར་གསལ་ལོ༎
གཉིས་པ་ལ་གཉིས། སྔོན་བྱུང་གི་རྣམ་འཕྲུལ་གྱི་ཚུལ་དུ་བཤད་པ། རྗེས་འཇུག་གི་
ཉམས་ལེན་གྱི་ཚུལ་དུ་བཤད་པའོ། །དང་པོ་ནི། ཐོས་སོ་ཞེས་དྲང་ངོ་། །གང་ན་འདི་སྐད་ཅེས་པ་
འཆད་པར་འགྱུར་བའི་ལེའུ་བཅུ་བདུན་པོ་མཐའ་དག་གོ །སུ་ཞིག་གིས་ཐོས་ན་སྡུད་པ་པོ་ཕྱག་ན་
རྡོ་རྗེ་བདག་གིས་སོ། །འདིས་བདག་ཉིད་ཀྱིས་སྟོན་པ་ལས་དངོས་སུ་ཐོས་ཀྱི་གཞན་ལས་བརྒྱུད་

2
མཁས་གྲུབ་རྗེའི་གསུང་འབུམ་པ།
པས་ནི་མ་ཡིན་ནོ་ཞེས་བསྟན་ཏོ།‘།དུས་ནམ་ཞིག་ཐོས་ན། དུས་གཅིག་གི་ཚེ་ན་དཔལ་གསང་
བ་འདུས་པའི་རྒྱུད་འདི་ཐོས་ཀྱི་དུས་གཞན་གྱི་ཚེ་ན་རྒྱུད་གཞན་དང་གཞན་ཐོས་ཞེས་པའོ། །དེ་
ལྟར་བྱས་ན་སྡུད་པ་པོ་ཐོས་པ་མང་བར་བསྟན་ཏོ། །ཡང་དཔལ་གསང་བ་འདུས་པའི་རྒྱུད་འདི་
དུས་གཅིག་ཁོ་ནའི་ཚེ་ཐོས་ཀྱི་དུས་གཞན་གྱི་ཚེ་མ་ཐོས་སོ། །དེ་ལྟར་བྱས་ན་རྒྱུད་འདི་ཡང་ཡང་
ཐོས་པར་དཀའ་ཞིང་རྙེད་དཀའ་བར་སྟོན་ནོ། །ཡང་ན་དུས་སྐད་ཅིག་མ་གཅིག་ཁོ་ན་ལ་ཐོས་ཀྱི་
རྒྱུད་འདི་ཐོས་པ་སྐད་ཅིག་མ་དུ་མ་ལ་ལྟོས་མི་དགོས་པའོ། །དེ་ལྟར་བྱས་ན་སྡུད་པ་པོ་ཤེས་རབ་
ཕུན་སུམ་ཚོགས་པར་སྟོན་ནོ། །གང་ལས་ན། བཅོམ་ལྡན་འདས་ལས་སོ། །འདིས་སྟོན་པ་ཕུན་
སུམ་ཚོགས་པ་བསྟན་ཏོ༎
གནས་གང་དུ་ན། དེ་བཞིན་གཤེགས་པ་ནས་བཞུགས་སོའི་བར་གྱིས་གནས་ཕུན་སུམ་
ཚོགས་པ་བསྟན་པ་ཡིན་ཏེ། དེ་ཡང་དེ་བཞིན་གཤེགས་པ་ཐམས་ཅད་ཀྱི་བདག་ཉིད་ཀྱང་ཡིན་ལ་
སྐུ་རྡོ་རྗེ་གསུང་རྡོ་རྗེ་ཐུགས་རྡོ་རྗེའི་སྙིང་པོ་སྟེ་དབྱེར་མེད་པར་གྱུར་པ་ནི་དེ་བཞིན་གཤེགས་པ་
ཐམས་ཅད་ཀྱི་སྐུ་དང་གསུང་དང་ཐུགས་ཀྱི་སྙིང་པོ་སྟེ་རྡོ་རྗེ་འཆང་ཆེན་པོའོ། །སྐབས་འདིར་ཆོས་
རྣམས་ཀྱི་གནས་ལུགས་སུ་གྱུར་པའི་སྟོང་པ་ཉིད་ནི་རྡོ་རྗེ་བཙུན་མོའོ། །དེ་ཉིད་ལ་བྷ་ག་ཅེས་ཀྱང་
བྱ་སྟེ། བུད་མེད་ཀྱི་བྷ་ག་དང་སྦྱར་བ་ལ་བརྟེན་ནས་ཉོན་མོངས་པའི་གདུང་བ་ཞི་བ་དང༌། ཡུལ་ཅན་
ཡེ་ཤེས་ཡུལ་སྟོང་པ་ཉིད་དང་གཉིས་མཉམ་པར་སྦྱར་བ་ལ་བརྟེན་ནས་ཉོན་མོངས་པ་མ་ལུས་པར་
འཇོམས་པའི་ཕྱིར་རོ། །དེ་འདྲ་བའི་སྟོང་ཉིད་དེ་མཚོན་པར་བྱེད་པས་བྷ་གའི་དབྱིབས་ཅན་གྱི་ཆོས་
འབྱུང་གི་ནང་དུ་ཆུད་པའི་གཞལ་ཡས་ཁང་གི་དབུས་ན་བཞུགས་པའི་གནས་དེར་ཐོས་སོ།།
གཉིས་པ་ནི། བསྐྱེད་རིམ་པའི་སྐབས་སུ། མངོན་བྱང་ལྔ་ལས་དང་པོའི་མགོན་པོར་བསྐྱེད་
པ་གཞལ་ཡས་ཁང་གི་དབུས་ན་བཞུགས་པ་བསྟན་ནོ། །ཇི་ལྟར་བསྟན་ན། འདི་སྐད་བསྐྱེད་རིམ་
ཉམས་སུ་ལེན་པའི་སྒྲུབ་པ་པོ་བདག་གིས་དེ་བཞིན་ཉིད་ཐོས་པ་སྟེ་རྟོགས་པའི་དུས་གཅིག་ན་
སྟེ་ལྷག་མོས་འོད་གསལ་དུ་བསྡུས་པའི་དུས་གཅིག་ནའོ། །འདིས་དེ་བཞིན་ཉིད་ལས་བྱང་ཆུབ་
པ་བསྟན་ནོ། །བཅོམ་ལྡན་འདས་དེ་བཞིན་གཤེགས་པ་ཐམས་ཅད་ཀྱི་སྐུ་ཟླ་བ་ལས་བྱང་ཆུབ་པ་
1 ཞོལ། ཤོག ༢ ན ༢། གཙང་། ཤོག ༢ ན ༢ བསྟན་ནོ༎ ཞོལ་གཙང་ནོ་འབྱུང༌།

གསང་འདུས་རྒྱུད་ཀྱི་ཟིན་བྲིས།
3
དང༌། གསུང་ས་བོན་ལས་བྱང་ཆུབ་པ་དང༌། ཐུགས་ཕྱག་མཚན་ལས་བྱང་ཆུབ་པ་དང༌། སྙིང་པོ་
སྐུ་རྫོགས་པ་ལས་བྱང་ཆུབ་པ་རྡོ་རྗེ་འཆང་ཆེན་པོའོ། །དེ་གང་ན་བཞུགས་ན། རྡོ་རྗེ་བཅུན་མོའི་བྷ་
ག་ནི་ཆོས་འབྱུང་ཡིན་པས་དེའི་ནང་དུ་ཆུད་པའི་གཞལ་ཡས་ཁང་གི་དབུས་ན་བཞུགས་པའོ།།
གཉིས་པ་ལ་གཉིས། འདི་སྐད་ཀྱི་དོན་བཤད་པ་དང་། བདག་གིས་ཐོས་པ་སོགས་ཀྱི་དོན་
བཤད་པའོ། །དང་པོ་ནི། དེ་ལྟར་རྒྱུད་གསུང་བ་པོ་རྡོ་རྗེ་འཆང་ཆེན་པོ་དང་། སྡུད་པ་པོ་ཕྱག་ན་རྡོ་
རྗེ་གཉིས་རྒྱུད་ཐ་དད་མིན་ཡང་གང་ཟག་རྒྱུད་ཐ་དད་ཡིན་པའི་དབང་དུ་བྱས་ཏེ་ཡིག་དོན་བཤད་
ནས། ད་ནི་དེ་གཉིས་རྒྱུད་གཅིག་ཡིན་པའི་དབང་དུ་བྱས་ནས་སྤྱི་དོན་བཤད་པར་བྱའོ། །དེ་ལ་
གལ་ཏེ་འདི་བདག་གིས་ཐོས་པ་ཞེས་རྒྱུད་ཀྱི་ཐོག་མར་ཨི་དཾ་སྨོས་ཀྱང་ཆོག་མོད། འདི་དག་བདག་
གིས་ཐོས་པ་ཞེས་ཨི་ཡཾ་སྨོས་ཀྱང་ཆོག་མོད། འདི་སྐད་བདག་གིས་ཐོས་པ་ཞེས་ཨེ་ཝཾ་ཁོ་ན་རྒྱུད་
ཀྱི་ཐོག་མར་སྨོས་པ་ལ་དགོས་པ་ཅི་ཡོད་སྙམ་ན། རྡོ་རྗེ་འཆང་རང་ཉིད་ཀྱིས་ཐོག་མར་ཨེ་ཝཾ་ཁོ་
ནའི་བརྡ་མཛད་ཀྱི་ཨི་དཾ་དང་ཨེ་ཡཾ་གྱི་བརྡ་ལ་མཛད་པས་རྒྱུད་ཀྱི་ཐོག་མར་ཨེ་ཝཾ་ཁོ་ན་སྨོས་ཀྱི་
ཨི་དཾ་དང་ཨེ་ཡཾ་མ་སྨོས་སོ།།
འོ་ན་རྡོ་རྗེ་འཆང་རང་ཉིད་ཀྱིས་རྒྱུད་ཀྱི་ཐོག་མར་ཨེ་ཝཾ་ཁོ་ནའི་བརྡ་མཛད་ཀྱི་ཨི་དཾ་དང་
ཨེ་ཡཾ་གྱི་བརྡ་མི་མཛད་པ་ཅི་ཡིན་སྙམ་ན། ཨེ་ཝཾ་གྱི་ཡི་གེ་གཉིས་ལ་ཤེས་རབ་དང་ཐབས་མཚོན་
པའི་དོན་ཁྱད་པར་ཅན་ཡོད་པས། རྒྱུད་ཀྱི་ཐོག་མར་ཨེ་ཝཾ་ཁོ་ནའི་བརྡ་མཛད་པ་ཡིན་གྱི། ཡི་གེ་
གཞན་གཉིས་ལ་དེ་ལྟ་བུའི་མཚོན་དོན་ཁྱད་པར་ཅན་མེད་པས་བརྡ་མ་མཛད་པ་ཡིན་ནོ། །ཨེ་ཝཾ་
གྱི་བརྡ་རྡོ་རྗེ་འཆང་རང་ཉིད་ཀྱིས་མཛད་པ་ཡིན་ན་འདི་དག་སྡུད་པ་པོ་ཕྱག་ན་རྡོ་རྗེའི་ཚིག་མ་ཡིན་
པར་འགྱུར་ལ་དེ་ལྟར་ན་རྒྱུད་འདི་ལ་སྡུད་པ་པོ་མེད་པར་འགྱུར་རོ་སྙམ་ན། སྐྱོན་མེད་དེ། ཕྱག་ན་རྡོ་
རྗེ་ཡང་རྡོ་རྗེ་འཆང་རང་ཉིད་ཀྱིས་སྤྲུལ་པའི་འཁོར་ཡིན་པས་རྒྱུད་གཅིག་ཡིན་པའི་ཕྱིར་རོ། །དེས་
ན་རྒྱུད་གཅིག་པའི་སྡུད་པ་པོ་ཡོད་ཅིང་དེའི་ཚིག་ཀྱང་ཡིན་ལ། རྒྱུད་ཐ་དད་པའི་སྡུད་པ་པོ་དང་དེའི་
ཚིག་ཡིན་པ་མི་འདོད་པ་ཡིན་ནོ༎
འོ་ན་ཨེ་ཝཾ་གྱི་ཡི་གེ་གཉིས་ཀྱིས་ཤེས་རབ་དང་ཐབས་མཚོན་པའི་མཚོན་དོན་ཁྱད་པར་
ཅན་ཡོད་ན་མཚོན་ཚུལ་ཇི་ལྟ་བུ་ཞེ་ན། དེ་ལ་རྗོད་བྱེད་ཚིག་གི་ཨེ་ཝཾ་དང༌། བརྗོད་བྱ་དོན་གྱི་ཨེ་

4
མཁས་གྲུབ་རྗེའི་གསུང་འབུམ་པ།
ཝཾ་དང༌། འདྲེན་བྱེད་རྟགས་ཀྱི་ཨེ་ཝཾ་དང་། ཐོབ་བྱེད་ལམ་གྱི་ཨེ་ཝཾ་དང༌། ཐོབ་བྱ་འབྲས་བུའི་ཨེ་
ཝཾ་མོ། །དང་པོ་ནི། དཔེར་ན། མས་བུའི་ཐུན་མོང་གི་རྒྱུ་བྱེད་ཅིང༌། ཕས་བུའི་ཐུན་མོང་མ་ཡིན་པའི་
རྒྱུ་བྱེད་ལ། གཉིས་པོ་མཉམ་པར་སྦྱར་བ་ལ་བརྟེན་ནས་བུ་བྱུང་བ་ལྟར། དབྱངས་ཡིག་ཤེས་རབ་
ཀྱི་ཡི་གེ་ཡིན་པས། དེས་མ་དང་འདྲ་བར་ཐུན་མོང་གི་རྐྱེན་བྱེད་ཅིང༌། གསལ་བྱེད་ཐབས་ཀྱི་ཡི་
གེ་ཡིན་པས་ཕ་དང་འདྲ་བར་ཐུན་མོང་མིན་པའི་རྒྱུ་བྱེད་ལ། དབྱངས་ཡིག་གསལ་བྱེད་ཀྱི་སྲོག་ཏུ་
ཞུགས་པ་ལས་ཡི་གེ །ཡི་གེ་དུ་མ་ཚོགས་པ་ལས་མིང༌། མིང་དུ་མ་ཚོགས་པ་ལས་ཚིག །ཚིག་
དུ་མ་ཚོགས་པ་ལས་ཤོ་ལོ་ཀ །ཤོ་ལོ་ཀ་དུ་མ་ཚོགས་པ་ལས་ལེའུ་སོགས་དང་བཀའ་དང་བསྟན་
བཅོས་ལ་སོགས་འགྲུབ་པ་ཡིན་ནོ། །དེ་ལ་ཨེས་དབྱངས་ཡིག །ཝས་གསལ་བྱེད་དང་ཐིག་ལེས་
དབྱངས་དང་གསལ་བྱེད་མཉམ་པར་སྦྱར་བ་མཚོན་ནོ༎
གཉིས་པ་ནི། རྩ་ཤེ་ལས། སངས་རྒྱས་རྣམས་ཀྱིས་ཆོས་བསྟན་པ། །བདེན་པ་གཉིས་
ལ་ཡང་དག་བརྟེན། །འཇིག་རྟེན་ཀུན་རྫོབ་བདེན་པ་དང༌། །དམ་པའི་དོན་གྱི་བདེན་པའོ།‘།ཞེས་
གསུངས་པ་ལྟར་བདེ་བར་གཤེགས་པའི་གསུང་རབ་ཀྱི་བརྗོད་བྱ་བསྡུ་ན། དོན་དམ་བདེན་པ་དང་
ཀུན་རྫོབ་བདེན་པ་གཉིས་སུ་འདུས་ཀྱི་དེར་མ་འདུས་པའི་བརྗོད་བྱ་མི་སྲིད་དོ། །དེས་ན་ཨེས་དོན་
དམ་པའི་བདེན་པ་སྟོང་པ་ཉིད་དང༌། ཝས་ཀུན་རྫོབ་བདེན་པ་དང༌། ཐིག་ལེས་དེ་གཉིས་ཟུང་དུ་
འཇུག་པ་མཚོན་ནོ། །གསུམ་པ་ནི། ཨེ་གྲུ་གསུམ་གྱིས་དེ་དང་དབྱིབས་མཚུངས་པའི་སྒྲུབ་པ་པོ་
རང་ཉིད་ཀྱི་རིག་མ་རེག་བྱ་རྡོ་རྗེ་མ་སོགས་སུ་བསྐྱེད་པའི་གསང་གནས་ཀྱི་པདྨ་དང༌། ཝ་ཡིག་
ཟླུམ་པོས་དེའི་དབྱིབས་དང་མཚུངས་པའི་སྒྲུབ་པ་པོ་རང་ཉིད་རྡོ་རྗེ་འཆང་དུ་བསྐྱེད་པའི་གསང་
གནས་ཀྱི་རྡོ་རྗེ་ནོར་བུ་དང༌། ཐིག་ལེས་སྒྲུབ་པ་པོ་ཡབ་ཡུམ་མཉམ་པར་སྦྱར་བ་ལས་བྱུང་བའི་
རྡོ་རྗེ་ནོར་བུའི་རྩེར་སླེབ་པའི་ཁམས་དཀར་པོ་དམར་ཟེར་རམ་མཚོན་པར་བྱེད་དོ། །བཞི་པ། དེས་
དྲངས་པའི་འདྲེན་བྱེད་རྟགས་ཀྱི་ཨེ་ཝཾ་གྱིས་མཚོན་ཚུལ་ནི། ཨེས་རྣམ་ཐར་སྒོ་གསུམ་མཚོན་པའི་
སྒོ་ནས་སྟོང་པ་ཉིད་རྟོགས་པའི་ཤེས་རབ་དང༌། ཝ་ཡིག་གིས་བདེ་བ་ཆེན་པོའི་ཡེ་ཤེས་ལྷན་ཅིག་
སྐྱེས་པའི་དགའ་བ་དང༌། ཐིག་ལེས་དེ་གཉིས་ཐབས་ཤེས་དབྱེར་མེད་དུ་སྦྱར་བ་མཚོན་ནོ། །ལྔ་པ།
1 བསྟན་འགྱུར། དཔེ་བསྡུར་མ། དེབ། ༥༧ ཤོག ༣༦ ཕྲེང་། ༥

གསང་འདུས་རྒྱུད་ཀྱི་ཟིན་བྲིས།
5
དེས་བསྒོམས་སྟོབས་ཀྱིས་ཐོབ་པའི་ཐོབ་བྱ་འབྲས་བུའི་ཨེ་ཝཾ་གྱིས་མཚོན་ཚུལ་ནི། ཨེས་སྟོང་པ་
ཉིད་མངོན་སུམ་དུ་རྟོགས་པའི་དོན་གྱི་འོད་གསལ་དང༌། ཝས་དག་པའི་སྒྱུ་ལུས་དང༌། ཐིག་ལེས་
དེ་གཉིས་སྐུ་དང་ཐུགས་སུ་སྦྱར་སྟེ་ངོ་བོ་གཅིག་པའི་རྟེན་དང་བརྟེན་པར་ཟུང་དུ་ཆུད་པའི་ཟུང་
འཇུག་གི་སྐུ་མཚོན་པར་བྱེད་དོ༎
གཉིས་པ་ནི། འདི་སྐད་བསྐྱེད་རིམ་སྒོམ་པའི་སྒྲུབ་པ་པོ་བདག་གིས་ཐོས་པའི་སྐད་དོད་ཤྲུ་
ཏ་ཞེས་པ་འཛག་པ་ལ་ཡང་འཇུག་པས་སྒྲུབ་པ་པོ་རང་གི་ཕྱག་རྒྱ་དང་མཉམ་པར་སྦྱར་བའི་སྟོབས་
ཀྱིས་འཛག་པའི་ཐིག་ལེའོ། །དུས་གཅིག་ན་ཞེས་པ་ཐིག་ལེ་དེ་ལས་དཀྱིལ་འཁོར་རྒྱལ་མཆོག་གི་
ལྷ་བསྐྱེད་པའི་དུས་སོ། །དེ་བཞིན་གཤེགས་པ་ཐམས་ཅད་ནི་སྒྲུབ་པ་པོའི་ཕུང་པོ་ལྔའོ། །སྐུ་དང་
གསུང་དང་ཐུགས་ནི་སྒྲུབ་པ་པོའི་ལུས་ངག་ཡིད་གསུམ་མོ། །སྙིང་པོ་རྡོ་རྗེ་ནི་ཡབ་ཡུམ་མཉམ་
པར་སྦྱར་བའི་སྟོབས་ཀྱིས་སྐྱེས་པའི་བདེ་བ་ཆེན་པོའོ། །བཙུན་མོ་ནི་རེག་བྱ་རྡོ་རྗེ་མར་བསྐྱེད་
ནས་ལུས་ལ་ལྷ་བཀོད་པའི་དངོས་ཀྱི་རིག་མའམ་བསྒོམ་པའི་རིག་མ་གང་ཡང་རུང་བའོ། །བྷ་ག་
ནི་ཨཱཿལས་བྱུང་བའི་པདྨ་དམར་པོ་འདབ་མ་བརྒྱད་པར་བསྐྱེད་པའི་རིག་མའི་པདྨའོ། །བྷ་ག་དེར་
བཞུགས་པའི་བཅོམ་ལྡན་འདས་ནི་ལྷའི་ངོ་བོར་བསྒོམ་པའི་བྷ་གའི་ནང་གི་ཐིག་ལེ་ཆ་སུམ་ཅུ་སོ་
གཉིས་སོ། །དེ་ལས་ཡིག་འབྲུ་སོ་གཉིས་དང་། དེ་ལས་ལྷ་ཡབ་ཡུམ་སོ་གཉིས་སུ་བསྐྱེད་པར་ལྷ་
མོ་བཞི་ཞུས་ཀྱི་རྒྱུད་ལས་གསུངས་སོ།།
གསུམ་པ་ནི། འདི་སྐད་ནས་བཞུགས་སོའི་བར་ལེགས་སྦྱར་གྱི་སྐད་ལ་ཨེ་ཝཾ་མ་ཡ་ནས་
བི་ཛ་ཧ་རའི་བར་ལ་ཡི་གེ་སུམ་ཅུ་རྩ་གཉིས་ཀྱི་བཤད་པ་དང་། བཞི་བཅུར་བཤད་པ་གཉིས་
ལས། རྡོ་རྗེ་ཕྲེང་བར་ཕྱི་མ་ལྟར་བཤད་ནས་ཡི་གེ་རེ་རེ་ལ་ཤོ་ལོ་ཀ་རེ་རེ་མཛད་ནས་ངེས་ཚིག་
གི་བཤད་པ་མཛད་པ་ལྟར། འདིར་ཡང་ཡི་གེ་བཞི་བཅུར་བྱས་ནས་བཤད་ན། འདོད་ཆགས་ཆོས་
ཀྱི་སྦས་པ། སྣང་བ་སེམས་ཀྱི་སྦས་པ། ཀུན་རྫོབ་སྒྱུ་མའི་སྦས་པའོ། །དང་པོ་ལ་གཉིས། གཞིའི་
འདོད་ཆགས་ཆོས་སྦས་དང༌། ལམ་གྱི་འདོད་ཆགས་ཆོས་སྦས་སོ། །དང་པོ་ནི། གཞི་དུས་ཀྱི་ཕོ་
མོ་སྙོམས་འཇུག་བྱེད་ཚུལ་དང་དེ་ལ་བརྟེན་ནས་ཁམས་དཀར་དམར་གྱི་འདུ་འཕྲོད་དང༌། དེར་
1 ཞོལ། ཤོག ༤ བ ༡། གཙང༌། ཤོག ༤ ན ༦ ཁམས་དཀར་གྱི་

6 མཁས་གྲུབ་རྗེའི་གསུང་འབུམ་པ།
སེམས་ཅན་ཉིང་མཚམས་སྦྱོར་ཚུལ་དང་དེའི་ལུས་འགྲུབ་ཚུལ་ལ་སོགས་པའོ།།
གཉིས་པ་ནི། བསྐྱེད་རིམ་པའི་སྒྲུབ་པ་པོ་ཡབ་ཡུམ་སྙོམས་པར་འཇུག་ཚུལ་དང༌། རྫོགས་
རིམ་པའི་སྒྲུབ་པ་པོ་ཡབ་ཡུམ་སྙོམས་པར་འཇུག་ཚུལ་དང་། སྤྱོད་པ་བྱེད་དུས་ཀྱི་ཡབ་ཡུམ་
སྙོམས་འཇུག་བྱེད་པའི་ཚུལ་ལོ། །གཉིས་པ་ནི། སྣང་མཆེད་ཐོབ་གསུམ་དཔེའི་འོད་གསལ་དང་
བཅས་པ་གཏན་ལ་འབེབས་པའི་སྐོར་ཐམས་ཅད་ལ་སྣང་བ་སེམས་སྦས་ཞེས་བྱའོ། །རྡོ་རྗེ་བཟླས་
པ་སྣང་བ་སེམས་སྦས་སུ་བསྡུས་པའི་སྐབས་ཀྱང་སྲིད་དོ༎
གསུམ་པ་ནི། མ་དག་པའི་སྒྱུ་མའི་སྐུ་དེ་གཞི་གང་ལས་སྒྲུབ་པ་དང༌། དེ་ལས་བསྒྲུབས་
པའི་མ་དག་པའི་སྒྱུ་མའི་སྐུ་དང་དེ་གྲུབ་ནས་སྒྱུ་མ་ལྟ་བུའི་ཏིང་ངེ་འཛིན་གྱི་སྤྱོད་པའི་ཚུལ་
ལོ། །སྦས་དོན་དུ་བཤད་པ་ལ་བཞི། མཚམས་སྦྱར་བ། ཡི་གེ་རེ་རེའི་དོན་བཤད་པ། དོན་བསྡུ་བ།
ཨེ་ཝཾ་གྱི་དོན་དུ་འདུ་ལུགས་བཤད་པའོ། །དང་པོ་ནི། ཡང་ལུང་གིས་བཤད་པ་ཞེས་པའོ། །གཉིས་
པ་ལ་བཞི། ཨེ་ཝཾ་སོགས་ཡི་གེ་བཅུ་གསུམ་གྱི་དོན་བཤད་པ། ག་བཱ་ན་སོགས་ཡི་གེ་བརྒྱད་ཀྱི་
དོན་བཤད་པ། ཀཱ་ཡ་སོགས་ཡི་གེ་བཅུ་གཅིག་གི་དོན་བཤད་པ། ཥིད་བྷཱ་སོགས་ཡི་གེ་བརྒྱད་ཀྱི་
དོན་བཤད་པའོ། །དང་པོ་ལ་བཞི། གཞི་ལམ་ཐུན་མོང་གི་སྟོང་པ་གསུམ་གྱི་ངོ་བོ་དང་གོ་རིམས།
སྣང་བ་དང་རླུང་གི་རང་བཞིན་དང་ཤེས་པ་གཞན་བསྐྱེད་ཚུལ། ཉིང་མཚམས་སྦྱར་བ་ནས་